แบรนด์สนีกเกอร์ปล่อยรองเท้ารุ่นพิเศษ จากแรงบันดาลใจรถไฟสายหรู กรุงเทพฯ-สิงคโปร์
แบรนด์รองเท้าสนีกเกอร์ ASICSTIGER กลับมาร่วมงานกับ 24 Kilates ร้านสนีกเกอร์ชื่อดังที่มาจากสเปน ออกแบบรองเท้ารุ่นพิเศษ ที่ได้แรงบันดาลใจจากการเดินทางรองเท้ารุ่นลิมิเต็ดเอดิชัน 24 KILATES X ASICSTIGER GEL-LYTE III EXPRESS นี้ ออกแบบโดยวาดแรงบันดาลใจมาจากขบวนรถไฟสายหรูสุดคลาสสิก Eastern & Oriental Express (อีสเทิร์น แอนด์ โอเรียนทอล เอ็กซ์เพรส) ที่เปิดให้บริการครั้งแรกในปี 1995 และฉลองครบรอบ 25 ปี ในปี 2018 นี้ โดยรองเท้านี้ยังออกแบบมาเพื่อเฉลิมฉลองขบวนเส้นทางสายเอเชียที่วิ่งระหว่างกรุงเทพฯ-สิงคโปร์ โดยนำรองเท้ารุ่นคลาสสิกอย่าง Asics Gel-Lyte III จากปี 1990 มาเล่าเรื่องใหม่ วาดลวดลายความสวยงามของทิวทัศน์ระหว่างเส้นทางรถไฟใส่ลงไป นอกจากนั้นลายที่อยู่บนรองเท้าได้แรงบันดาลใจจากสีเขียวและสีทองของตู้โดยสาร ใช้หนังกลับบริเวณปลายเท้าและข้อเท้าด้านหลัง แต่งแต้มด้วยสีทองตามจุดต่างๆ รวมถึงปลายเชือกรองเท้า รถไฟ Eastern & Oriental Express เป็นขบวนรถไฟที่หรูที่สุดในโลก ที่ดำเนินงานโดยบริษัท Belmond วิ่งระหว่างสถานีรถไฟกรุงเทพฯ จากหัวลำโพง ผ่านตอนใต้ของประเทศไทยสู่กรุงกัวลาลัมเปอร์ ประเทศมาเลเซีย และสิงคโปร์ มีห้องรับรองผู้โดยสารจำนวน 82 คน และเมื่อต้นปี 2018 ทางแบรนด์ฉลองครบรอบ 25 ปี ด้วยการชวนศิลปินไทยอย่าง สมนึก คลังนอก มาออกแบบลวดลายภายนอกของขบวนรถไฟสายเอเชียตะวันออกเฉียงใต้ และปรับโฉมเครื่องแบบพนักงานโดยให้ Vvon Sugunnasil แบรนด์เสื้อผ้าไทย เป็นผู้ออกแบบยูนิฟอร์มโฉมใหม่เป็นครั้งแรกของพนักงานบนรถไฟตั้งแต่ก่อตั้งมารองเท้ารุ่นพิเศษ 24 KILATES X ASICSTIGER GEL-LYTE III EXPRESS วางจำหน่ายที่ร้าน 24 Kilates กรุงเทพฯ สาขาหัวหมาก และสาขาบาร์เซโลนา ประเทศสเปน Photos: พิสูจน์อักษร: 
แบรนด์รองเท้า ASICSTIGER และร้านรองเท้าสนีกเกอร์ 24 Kilates จากสเปน ออกแบบรองเท้ารุ่นพิเศษ ที่ได้แรงบันดาลใจจากขบวนรถไฟหรูสายเอเชียตะวันออกเฉียงใต้